Sacrosanctæ Dei ecclesiæ, in honore Sanctæ Trinitatis constructæ, in loco qui dicitur Marciniacus, ego in Dei nomine Hugo, sæculo renuncians, dedi mansum unum ad Avengum, qui mihi ex paterno jure contingebat, et cum omnibus appendiciis suis, sicut Albericus et pater ejus tenuerunt et excoluerunt, et ostenderunt mihi et fratribus nostris monachis, domno Renchoni et Duranno, præsente Aya, matre mea. Testes autem et monstratores hujus mansi sunt Albericus, qui exolit mansum, et Durannus et Rotbertus, fratres ejus, Adalbertus quoque vicarius. Hoc autem donum factum fuit in manu domni Duranni prioris. Testes et laudatores sunt hujus doni: Gerardus, Hartaldus atque Gofredus.